Julia Satxuk

Julia Mikolaivna Satxuk —— (Lutsk, 1982ko apirilaren 25) pertsona desgaituen eskubideen aldeko aktibista ukrainarra da, Fight For Right pertsona desgaituen erakunde publikoko presidentea, Zinema eskuragarria agentziaren sortzailekidea.

Bizitza 
Lutsken jaio eta hazi zen. Txikitatik hasi zen giza eskubideen alde borrokatzen, hezkuntza orokorreko eskola batean ikasteko eskubidea defendatu behar izan zuenean, eta ez ikusmen urritasuna dutenentzako barnetegian. 

Nazioarteko harremanak ikasi zituen Volyngo Unibertsitate Nazionalean. 2014an Tolerantzia eta diskriminaziorik eza ikasi zuen AEBetan.

2007tik 2011ra, Amnesty International Ukraine giza eskubideen nazioarteko erakundean lan egin zuen, non ekintza publikoko erakundeetan, defentsan eta lobby-kanpainetan esperientzia lortu zuen.

2016an Fight For Right proiektuaren koordinatzaile bihurtu zen. 2017an, Fight For Right proiektu txiki izatetik Julia Satxukek zuzendutako erakunde publiko izatera pasa zen.

Ukraina ordezkatu zuen 2018an New Yorken eta 2019an Genevan egindako desgaitasunari buruzko NBEko organoen ekitaldietan. 2020an Ukrainako hautagai izendatu zen Pertsona Desgaituen Eskubideen NBEko Batzorderako.

2022an, BBCren 100 Emakume seriean sartu zen.

Bizitza pertsonala 
Kieven bizi da. Taras izeneko semea dauka.

Erreferentziak

Kanpo estekak 

Ukrainarrak
Emakume aktibistak
Itsuak
Pertsona desgaituen eskubideen aldeko ekintzaileak